برسلز(آن لائن) یورپین کمیشن کورونا وائرس نا زرگزرانی بوجھ ءِ کم کننگ کن سرکاری کمک نا مد اٹ 300ارب یوروز(323ارب ڈالر ) نا تننگ نا بابت فرانس نا سلاہ تا منظوری تننگانے۔ یورپین کمیشن ٹی کمپیٹیشن پالیسی نا انچارج ایگزیکٹو نائب صدر مارگریتھ وسٹیگار پارینے کہ یورپی یونین باڈی فرانس نا کنڈآن کورونا وائرس دَین نا زرگزرانی اثر تتون مون تننگ کن دافتا کمک کننگ کن سلاہ تروک آ مسہ گام تا منظوری تننگانے۔ اوفک مستی پارینو کہ دا غیر معمولی انگا حالیت آتا سوب آن زہمی مروک آ کمپنی تیکن لیکویڈیٹی سپورٹ نا مد اٹ 300ارب یوروز تننگ نا گمان ارے۔ نن باسک ملک آتتون اوفتے زوت، جوان و ٹارگٹ کروک آ گام گیج آتیٹی کمک کننگ کن دے و نن کاریم کننگ اٹی ءُ۔
